ddrg/super_eurlex huggingface dataset:
Uredba Sveta (EGS) št. 1457/83

z dne 26. maja 1983

o sklenitvi Sporazuma v obliki izmenjave pisem o členu 10 Okvirnega sporazuma o sodelovanju med Evropsko gospodarsko skupnostjo in Federativno republiko Brazilijo

SVET EVROPSKIH SKUPNOSTI JE –

ob upoštevanju Pogodbe o ustanovitvi Evropske gospodarske skupnosti in zlasti členov 113 in 235 te pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker je treba po pristopu Helenske republike k Skupnosti spremeniti člen 10 Okvirnega sporazuma o sodelovanju med Evropsko gospodarsko skupnostjo in Federativno republiko Brazilijo in v ta namen odobriti Sporazum v obliki izmenjave pisem,

SPREJEL NASLEDNJO UREDBO:

Člen 1

S to uredbo se v imenu Skupnosti odobri Sporazum v obliki izmenjave pisem o členu 10 Okvirnega sporazuma o sodelovanju med Evropsko gospodarsko skupnostjo in Federativno republiko Brazilijo.

Besedilo Sporazuma je priloženo tej uredbi.

Člen 2

Predsednika Sveta je pooblaščen, da imenuje osebo, pooblaščeno za podpis Sporazuma, ki zavezuje Skupnost.

Člen 3

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. maja 1983

Za Svet

Predsednik

Otto Graf Lambsdorff

[1] UL C 96, 11.4.1983, str. 89.

--------------------------------------------------
Uredba Sveta (EGS) št. 3519/83

z dne 12. decembra 1983

o določitvi nekaterih ukrepov za kisla olja, ki nastanejo z rafiniranjem stranskih proizvodov oljčnega olja ali olja iz oljčnih tropin

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 235 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker Uredba (EGS) št. 3172/80 [3], kakor je bila nazadnje spremenjena z Uredbo (EGS) št. 2551/83 [4], določa, da naj bi zaradi omogočanja nadzora kakovosti olja, ki ga pakirajo odobreni obrati, stranskim proizvodom rafiniranja v Skupnosti proizvedenega oljčnega olja in olja iz oljčnih tropin dodali določeno količino nekaterih proizvodov, ki niso iz oljk;

ker se ti pregledi za kisla olja, proizvedena iz stranskih proizvodov oljčnega olja in olja iz oljčnih tropin, trenutno ne uporabljajo;

ker vedno obstaja nevarnost, da se bodo esterificirana olja, ki kažejo lastnosti oljčnega olja in so izdelana iz kislih olj, ki nastanejo pri rafiniranju, z goljufivim namenom uporabljala kot oljčna olja za človeško porabo in tako imela koristi od pomoči za porabo; ker je treba za preprečitev takšne nevarnosti kisla olja, ki nastanejo pri rafiniranju, obravnavati enako kakor stranske proizvode rafiniranja,

SPREJEL NASLEDNJO UREDBO:

Člen 1

Kisla olja, ki nastanejo pri rafiniranju stranskih proizvodov oljčnega olja ali olja iz oljčnih tropin, ki spadajo v podštevilko 15.10 C skupne carinske tarife, se obravnavajo enako kakor stranski proizvodi, ki nastanejo pri rafiniranju oljčnega olja ali olja iz oljčnih tropin, ki spadajo v podštevilko 15.17 B skupne carinske tarife.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. decembra 1983

Za Svet

Predsednik

C. Simitis

[1] UL C 253, 21.9.1983, str. 4.

[2] Mnenje z dne 18. novembra 1983 (še ni bilo obljavljeno v Uradnem listu).

[3] UL L 331, 9.12.1980, str. 27.

[4] UL L 252, 13.9.1983, str. 8.

--------------------------------------------------
Uredba Komisije (EGS) št. 3516/84

z dne 13. decembra 1984

o uvrstitvi blaga v tarifno podštevilko 08.12 C skupne carinske tarife

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 97/69 z dne 16. januarja 1969 o ukrepih, ki jih je treba sprejeti za enotno uporabo nomenklature skupne carinske tarife [1], kakor je bila nazadnje spremenjena z Uredbo (EGS) št. 2055/84 [2], in zlasti člena 3 Uredbe,

ker je zaradi zagotovitve enotne uporabe nomenklature skupne carinske tarife treba predvideti ukrepe o uvrstitvi izkoščičenih suhih sliv, pripravljenih za prehrano, z vsebnostjo vlage, ki ne presega 35 %, in katerim je bila dodana sorbinska kislina;

ker se tarifna številka 08.12 skupne carinske tarife, priložene k Uredbi Sveta (EGS) št. 950/68 [3], kakor je bila nazadnje spremenjena z Uredbo (EGS) št. 3400/84 [4], nanaša zlasti na suho sadje, razen tistega, ki se uvršča v tarifne številke od 08.01 do vključno 08.05;

ker imajo zadevni izdelki značilnosti blaga, ki se uvršča v tarifno številko 08.12 in morajo zato biti uvrščeni v to tarifno številko; ker je v okviru le-te najbolj ustrezna tarifna podštevilka 08.12 C;

ker so ukrepi, določeni v tej uredbi, skladni z mnenjem Odbora za nomenklaturo skupne carinske tarife,

SPREJELA NASLEDNJO UREDBO:

Člen 1

Izkoščičene suhe slive, pripravljene za prehrano, z vsebnostjo vlage, ki ne presega 35 % in, ki jim je bila dodana sorbinska kislina, se uvrstijo v skupno carinsko tarifo v tarifno podštevilko:

08.12 Sadje, suho, razen tistega, ki se uvrsti v tarifne številke 08.01, 08.02, 08.03, 08.04 ali 08.05:

C. Suhe slive

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. decembra 1984

Za Komisijo

Karl-Heinz Narjes

Član Komisije

[1] UL L 14, 21.1.1969, str. 1.

[2] UL L 191, 19.7.1984, str. 1.

[3] UL L 172, 22.7.1968, str. 1.

[4] UL L 320, 10.12.1984, str. 1.

--------------------------------------------------
Uredba Komisije (EGS) št. 1159/84

z dne 27. aprila 1984

o spremembi Uredbe (EGS) št. 315/68 glede standardov kakovosti za čebulice nekaterih sort irisov in tulipanov

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 234/68 [1] z dne 27. februarja 1968 o vzpostavitvi skupne ureditve trga za živo drevje in druge rastline, čebulice, korenine in podobno, rezano cvetje ter okrasno listje in zlasti člena 4 Uredbe,

ker so bili z Uredbo Sveta (EGS) št. 315/68 [2], kakor je bila nazadnje spremenjena z Uredbo (EGS) št. 3718/81 [3], določeni standardi kakovosti za cvetoče čebulice ter stebelne in koreninske gomolje;

ker zahteva vzgoja novih sort in oblik irisov "Wedgwood" in "Prof. Blaauw" prilagoditev botaničnih imen teh proizvodov;

ker so izkušnje pokazale, da najmanjša velikost "dimenzija 8", ki velja za čebulice Tulipa kaufmanniana, sorte "Bellini", "Edwin Fischer", "Fair Lady", "Fritz Kreisler", "Gaiety", "Golden Sun", "Goudstuk", "Lady Rose", "Mendelssohn", "Robert Schumann", "Solanus", "Stresa" in "Sweelinck" ne zagotavlja zadovoljivega cvetenja; ker je zato treba te standarde ustrezno prilagoditi;

ker so ukrepi, predvideni s to uredbo, v skladu s predlogom Upravljalnega odbora za živo drevje in druge rastline, čebulice, korenine in podobno, rezano cvetje ter okrasno listje,

SPREJELA NASLEDNJO UREDBO:

Člen 1

V tabeli iz oddelka III Priloge k Uredbi (EGS) št. 315/68 se imena sort iris "Wedgwood" in "Prof. Blaauw" in imena za "Tulipa kaufmanniana", sorte "Bellini", "Edwin Fischer", "Fair Lady", "Fritz Kreisler", "Gaiety", "Golden Sun", "Goudstuk", "Lady Rose", "Mendelssohn", "Robert Schumann", "Solanus", "Stresa" in "Sweelinck" nadomestijo z besedilom iz Priloge k tej uredbi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. januarja 1985.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. aprila 1984

Za Komisijo

Poul Dalsager

Član Komisije

[1] UL L 55, 22.3.1968, str. 1.

[2] UL L 71, 21.3.1968, str. 1.

[3] UL L 373, 29.12.1981, str. 4.

--------------------------------------------------

PRILOGA

"Botanično ime proizvoda | Metoda razvrščanja (tehnični opis; glej opombe) | Najmanjša velikost | Velikostni razredi |

Iris (iris) | | | |

—Wedgwood, Prof. Blaauw, Ideal, Apollo, Telstar, Blue Magic, Hildegarde in njihovi kultivarji ter križanci | A, B, C | 8 cm | 8–9; 9–10; 10 in več |

—Bellini, Edwin Fischer, Fair Lady, Fritz Kreisler, Gaiety, Golden Sun, Goudstuk, Lady Rose, Mendelssohn, Robert Schumann, Solanus, Stresa, Sweelinck | A, B, C | 10 cm | 10–11; 11–12; 12 in več" |

--------------------------------------------------
Uredba Sveta (EGS) št. 223/85

z dne 29. januarja 1985

o sklenitvi Sporazuma o ribištvu med Evropsko gospodarsko skupnostjo na eni strani in vlado Danske ter lokalno vlado Grenlandije na drugi strani

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker je v interesu Skupnosti, da odobri Sporazum o ribištvu med Evropsko gospodarsko skupnostjo na eni strani in vlado Danske ter lokalno vlado Grenlandije na drugi strani, podpisan v Bruslju 13. marca 1984,

SPREJEL NASLEDNJO UREDBO:

Člen 1

Sporazum o ribištvu med Evropsko gospodarsko skupnostjo na eni strani ter vlado Danske in lokalno vlado Grenlandije na drugi strani se odobri v imenu Skupnosti.

Besedilo Sporazuma je priloženo tej uredbi.

Člen 2

Izvedbeni protokoli, predvideni v členu 2 Sporazuma, se odobrijo v skladu s postopkom iz člena 43 Pogodbe.

Člen 3

Predsednik Sveta da uradno obvestilo, predvideno v členu 13 Sporazuma.

Člen 4

Ta uredba začne veljati z dnem uveljavitve Pogodbe, ki glede Grenlandije spreminja pogodbe o ustanovitvi Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. januarja 1985

Za Svet

Predsednik

G. Andreotti

[1] UL C 172, 2.7.1984, str. 83.

--------------------------------------------------
Uredba Komisije (EGS) št. 2046/85

z dne 24. julija 1985

o spremembi Uredbe (EGS) št. 1985/74 o podrobnih pravilih za določitev referenčnih cen in cen franko meja za krapa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 3796/81 z dne 29. decembra 1981 o skupni ureditvi trga za ribiške proizvode [1], nazadnje spremenjene z Uredbo (EGS) št. 3655/84 [2], zlasti člena 22(5),

ker člen 22(1) Uredbe (EGS) št. 3796/81 določa, da se lahko referenčne cene za krapa določijo na začetku vsakega tržnega leta; ker se lahko te cene določijo na različnih ravneh za obdobja, ki se opredelijo v vsakem tržnem letu v skladu s sezonskim nihanjem cen;

ker člen 3 Uredbe Komisije (EGS) št. 1985/74 [3], kakor je bila nazadnje spremenjena z Uredbo (EGS) št. 1701/78 [4], določa, da je eno od obdobij, za katero je treba določiti referenčno ceno, obdobje, ki traja od 1. decembra do 31. julija prihodnjega leta;

ker so izkušnje pokazale, da je treba to obdobje razdeliti na dva dela; ker je zato treba Uredbo (EGS) št. 1985/74 spremeniti;

ker Upravljalni odbor za ribiške proizvode ni podal svojega mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Člen 3 Uredbe (EGS) št. 1985/74 se nadomesti z naslednjim:

"Referenčna cena za krapa se določi za obdobja od:

- 1. avgusta do 30. novembra,

- 1. decembra do 31. decembra,

- 1. januarja do 31. julija."

Člen 2

Ta uredba začne veljati 1. avgusta 1985.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. julija 1985

Za Komisijo

Frans Andriessen

Podpredsednik

[1] UL L 379, 31.12.1981, str. 1.

[2] UL L 340, 28.12.1984, str. 1.

[3] UL L 207, 29.7.1974, str. 30.

[4] UL L 195, 20.7.1978, str. 14.

--------------------------------------------------
Uredba Sveta (EGS) št. 225/85

z dne 29. januarja 1985

o določitvi nekaterih specifičnih ukrepov v zvezi s posebno ureditvijo ribištva za Grenlandijo

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, zlasti člena 43 Pogodbe, in člena 1(2) Protokola o posebni ureditvi za Grenlandijo,

ob upoštevanju predloga Komisije,

ob upoštevanju mnenja Evropskega parlamenta [1],

ker Pogodba, ki glede Grenlandije spreminja pogodbe o ustanovitvi Evropskih skupnosti, Grenlandijo umešča v okvir ureditve za pridružitev čezmorskih držav in ozemelj iz četrtega dela Pogodbe; ker člen 1 Protokola o posebni ureditvi za Grenlandijo povezuje obravnavo pri uvozu ribiških proizvodov iz Grenlandije z možnostmi dostopa do njenih ribolovnih voda, dodeljenimi Skupnosti v skladu s Sporazumom o ribištvu med Evropsko gospodarsko skupnostjo na eni strani in vlado Danske ter lokalno vlado Grenlandije na drugi strani, odobrenim z Uredbo (EGS) št. 223/85 [2];

ker Sporazum o ribištvu in protokoli iz njegovega člena 2(1) predvidevajo prilagoditev obveznosti pogodbenic in odložitev izvajanja omenjenega Sporazuma;

ker je za izvajanje tega sklopa določb treba določiti ustrezen postopek,

SPREJEL NASLEDNJO UREDBO:

Člen 1

V skladu s postopkom iz člena 2 se sprejmejo odločitve:

(a) o prilagoditvi obveznosti Skupnosti, predvidenih v protokolih iz člena 2(1) Sporazuma o ribištvu,

(b) o odložitvi izvajanja Sporazuma o ribištvu, kakor je predvideno v njegovem členu 10,

(c) v primeru take odložitve, o ustreznih ukrepih glede obravnave pri uvozu ribiških proizvodov grenlandskega porekla.

Člen 2

1. V primerih iz člena 1 Komisija na zahtevo države članice ali na svojo lastno pobudo sprejme odločitev o potrebnih ukrepih, o katerih se uradno obvestijo države članice in ki se začnejo takoj uporabljati.

Vsaka država članica lahko o takem ukrepu Komisije obvesti Svet. Svet lahko tak ukrep s kvalificirano večino spremeni ali razveljavi.

2. Ukrepi se v skladu s postopkom iz odstavka 1 razveljavijo takoj, ko se na podlagi posvetovanj, predvidenih v Sporazumu o ribištvu, ponovno vzpostavi ravnotežje.

Člen 3

Ta uredba začne veljati z dnem uveljavitve Pogodbe, ki glede Grenlandije spreminja pogodbe o ustanovitvi Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. januarja 1985

Za Svet

Predsednik

G. Andreotti

[1] UL C 172, 2.7.1984, str. 83.

[2] UL L 29, 1.2.1985, str. 8.

--------------------------------------------------
Uredba Komisije (EGS) št. 3589/85

z dne 17. decembra 1985

o spremembi nekaterih uredb o hmelju zaradi pristopa Španije in Portugalske

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Akta o pristopu Španije in Portugalske in zlasti člena 396 Akta,

ker bi bilo treba zaradi pristopa Španije in Portugalske v skladu s členom 396 Akta o pristopu spremeniti naslednje uredbe:

- Uredba (EGS) št. 890/78 z dne 28. aprila 1978 o podrobnih pravilih za certificiranje hmelja [1], kakor je bila nazadnje spremenjena z Aktom o pristopu iz leta 1979 [2];

- Uredba (EGS) št. 3077/78 z dne 21. decembra 1978 o enakovrednosti spričeval, ki spremljajo hmelj, uvožen iz držav nečlanic, s certifikati Skupnosti [3], kakor je bila nazadnje spremenjena z Uredbo (EGS) št. 541/85 [4];

ker lahko v skladu s členom 2(3) Pogodbe o pristopu institucije Skupnosti pred pristopom sprejmejo ukrepe, navedene v členu 396 Akta; ker bodo ti ukrepi začeli veljati šele ob upoštevanju in na dan začetka veljavnosti Pogodbe,

SPREJELA NASLEDNJO UREDBO:

Člen 1

1. Uredba (EGS) št. 890/78 se spremeni:

- Členu 5a se doda naslednje:

"—

Producto certificado — Reglamento (CEE) no 890/78

—

Producto certificado — Regulamento (CEE) no 890/78";

- Za besedo "Grčija" se drugemu pododstavku člena 6(3) doda naslednje: "Španija in Portugalska";

- Za besedo "Grčija" se drugemu pododstavku člena 11 doda naslednje: "Španija in Portugalska";

- Oddelku 2 Priloge III se doda naslednje:

"ESP za Španijo"

"P za Portugalsko."

2. Iz Priloge Uredbe (EGS) št. 3077/78 se črta navedba Portugalske in Španije.

Člen 2

Ta uredba začne veljati 1. marca 1986, ob upoštevanju začetka veljavnosti Pogodbe o pristopu Španije in Portugalske.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. decembra 1985

Za Komisijo

Frans Andriessen

Podpredsednik

[1] UL 117, 29.4.1978, str. 43.

[2] UL 291, 19.11.1979, str. 77.

[3] UL L 367, 28.12.1978, str. 28.

[4] UL L 62, 1.3.1985, str. 57.

--------------------------------------------------
Uredba Komisije (EGS) št. 1907/85

z dne 10. julija 1985

o seznamu sort vinske trte in območij za dobavo uvoženega vina za izdelavo penečih vin v Skupnosti

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 337/79 z dne 5. februarja 1979 o skupni ureditvi trga za vino [1], kakor je bila nazadnje spremenjena z Uredbo (EGS) št. 798/85 [2], in zlasti člena 48a Uredbe,

ker člen 48a Uredbe (EGS) št. 337/79 predvideva, da mora v Skupnost uvoženo vino, ki se lahko uporabi za izdelavo penečih vin, izhajati iz sort vinske trte in vinorodnih območij, ki omogočajo, da se to vino razlikuje od vina, pridelanega v Skupnosti; ker je zato treba sestaviti seznam takih sort in območij;

ker so ukrepi, predvideni s to uredbo, v skladu z mnenjem Upravljalnega odbora za vino,

SPREJELA NASLEDNJO UREDBO:

Člen 1

Vino, uvoženo v Skupnost, ki se lahko uporablja za izdelavo penečih vin, mora izhajati iz:

(a) sorte

, ki se goji na južnih in vzhodnih obronkih Podkarpatov v Romuniji;

(b) sort

(in

, ki se gojita na južnih in vzhodnih obronkih Podkarpatov ter v Transilvaniji v Romuniji.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. julija 1985

Za Komisijo

Frans Andriessen

Podpredsednik

[1] UL L 54, 5.3.1979, str. 1.

[2] UL L 89, 29.3.1985, str. 1.

--------------------------------------------------
Uredba Sveta (EGS) št. 3541/85

z dne 12. decembra 1985

o uvrstitvi blaga v tarifno podštevilko 27.03 A skupne carinske tarife

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 97/69 z dne 16. januarja 1969 o ukrepih, ki jih je treba sprejeti za enotno uporabo nomenklature skupne carinske tarife [1], kakor je bila nazadnje spremenjena z Uredbo (EGS) št. 2055/84 [2], in zlasti člena 3 Uredbe,

ob upoštevanju predloga Komisije,

ker je za zagotovitev enotne uporabe nomenklature skupne carinske tarife treba predvideti uvrstitev šotnih mešanic (ki vsebujejo ne manj kot 75 mas. % šote) in drugih snovi, kot so apno, pesek, preperela listna mešanica, lapor, kmečki gnoj in majhne količine drugih gnojil, s skupno vsebnostjo kalija (računanega kot K2O), dušika, fosforja (računanega kot P2O5), ki ne presega 3 mas. %;

ker se tarifna številka 27.03 skupne carinske tarife nanaša na šoto (vključno s šotno slamo), neaglomerirano ali aglomerirano; ker so gnojila, razen tistih, ki so določena v tarifnih številkah 31.01 do 31.04 navedena v tarifni številki 31.05;

ker se zadevno blago zaradi svojih značilnosti ne more obravnavati kot blago, ki se uvrsti v tarifno številko 31.05;

ker ima zadevno blago bistvene značilnosti šote, ki se uvršča v tarifno številko 27.03 in ga je treba zato uvrstiti v podštevilko 27.03 A te tarifne številke;

ker Komisija glede na to, da Odbor za nomenklaturo skupne carinske tarife ni podal privolitve, ne more sprejeti določb, ki jih je predvidela za to zadevo na podlagi postopka iz člena 3 Uredbe (EGS) št. 97/69,

SPREJEL NASLEDNJO UREDBO:

Člen 1

Šotne mešanice (ki vsebujejo ne manj kot 75 mas. % šote) in druge snovi, kot so kmečki gnoj, apno, pesek, preperela listna mešanica, lapor, in majhne količine drugih gnojil, s skupno vsebnostjo kalija (računanega kot K2O), dušika, fosforja (računanega kot P2O5), ki ne presega 3 mas. % se uvrstijo v skupno carinsko tarifo v naslednjo podštevilko:

27.03

Šota (vključno s šotno slamo), aglomerirana ali neaglomerirana:

A. Šota

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. decembra 1985

Za Svet

Predsednik

R. Goebbels

[1] UL L 14, 21.1.1969, str. 1.

[2] UL L 191, 19.7.1984, str. 1.

--------------------------------------------------
Uredba Sveta (EGS) št. 2009/86

z dne 24. junija 1986

o sklenitvi Sporazuma o sodelovanju med Evropsko gospodarsko skupnostjo na eni strani ter državami pogodbenicami Splošne pogodbe o gospodarskem povezovanju Srednje Amerike (Kostarika, El Salvador, Gvatemala, Honduras in Nikaragva) in Panamo na drugi

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 113 in 235 te pogodbe,

ob upoštevanju predloga Komisije,

ob upoštevanju mnenja Evropskega parlamenta,

ker mora Skupnost za uresničitev svojih ciljev na področju zunanjih gospodarskih odnosov odobriti Sporazum o sodelovanju z državami pogodbenicami Splošne pogodbe o gospodarskem povezovanju Srednje Amerike in Paname;

ker nekatere oblike gospodarskega sodelovanja, določene v Sporazumu, presegajo pooblastila za delovanje, določena v Pogodbi, na področju skupne trgovinske politike,

SPREJEL NASLEDNJO UREDBO:

Člen 1

S to uredbo se v imenu Skupnosti odobri Sporazum o sodelovanju med Evropsko gospodarsko skupnostjo na eni strani ter državami pogodbenicami Splošne pogodbe o gospodarskem povezovanju Srednje Amerike (Kostarika, El Salvador, Gvatemala, Honduras in Nikaragva) in Panamo na drugi.

Besedilo Sporazuma je priloženo tej uredbi.

Člen 2

Predsednik Sveta da uradno obvestilo, predvideno v členu 11 Sporazuma [1].

Člen 3

V Skupnem odboru za sodelovanje, ustanovljenem v skladu s členom 7 Sporazuma, Skupnost zastopa Komisija, ki ji pomagajo predstavniki držav članic.

Člen 4

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 24. junija 1986

Za Svet

Predsednik

G. Braks

[1] Datum začetka veljavnosti tega sporazuma bo v Uradnem listu Evropskih skupnosti objavil Generalni sekretariat Sveta.

--------------------------------------------------